CELEX: 32014R1070
Language: et
Date: 2014-10-10 00:00:00
Title: Komisjoni rakendusmäärus (EL) nr 1070/2014, 10. oktoober 2014 , millega muudetakse määrust (EÜ) nr 271/2009 seoses Aspergillus niger 'ist (CBS 109.713) saadud endo-1,4-β-ksülanaasi ja Aspergillus niger 'ist (DSM 18404) saadud endo-1,4-β-glükanaasi valmistise miinimumsisaldusega munakanade söödalisandina kasutamisel (loa hoidja BASF SE)  EMPs kohaldatav tekst

11.10.2014   
            
            
               ET
            
            
               Euroopa Liidu Teataja
            
            
               L 295/49
            
         KOMISJONI RAKENDUSMÄÄRUS (EL) nr 1070/2014,
   10. oktoober 2014,
   millega muudetakse määrust (EÜ) nr 271/2009 seoses Aspergillus niger'ist (CBS 109.713) saadud endo-1,4-β-ksülanaasi ja Aspergillus niger'ist (DSM 18404) saadud endo-1,4-β-glükanaasi valmistise miinimumsisaldusega munakanade söödalisandina kasutamisel (loa hoidja BASF SE)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavatele söödalisanditele lubade andmine ning selliste lubade andmise alused ja kord.
            
         
               (2)
            
            
               
                  Aspergillus niger'ist (CBS 109.713) saadud endo-1,4-β-ksülanaasi ja Aspergillus niger'ist (DSM 18404) saadud endo-1,4-β-glükanaasi valmistisele on komisjoni määrusega (EÜ) nr 271/2009 (2) antud kümneks aastaks kasutusluba võõrutatud põrsaste, broilerkanade, munakanade, nuumkalkunite ja nuumpartide puhul, komisjoni rakendusmäärusega (EL) nr 1068/2011 (3) munakanade, aretuskalkunite, muude vähem tähtsate linnuliikide (välja arvatud nuumpartide) ja dekoratiivlindude puhul ning komisjoni rakendusmäärusega (EL) nr 1404/2013 (4) nuumsigade puhul.
            
         
               (3)
            
            
               Kooskõlas määruse (EÜ) nr 1831/2003 artikli 13 lõikega 3 tegi loa hoidja ettepaneku muuta kõnealuse valmistise loa tingimusi ja vähendada selle valmistise lubatavat miinimumsisaldust munakanade täissöödas 560 TXU/kg-lt 280 TXU/kg-le ja 250 TGU/kg-lt 125 TGU/kg-le. Taotlusele on lisatud asjakohased täiendavad andmed. Komisjon edastas taotluse Euroopa Toiduohutusametile (edaspidi „toiduohutusamet”).
            
         
               (4)
            
            
               Toiduohutusamet jõudis 20. mai 2014. aasta arvamuses (5) järeldusele, et uute kavandatud kasutustingimuste korral võib Aspergillus niger'ist (CBS 109.713) saadud endo-1,4-β-ksülanaasi ja Aspergillus niger'ist (DSM 18404) saadud endo-1,4-β-glükanaasi valmistis olla tõhus taotletud miinimumkogustes (280 TXU/kg ja 125 TGU/kg munakanade täissöödas). Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsi meetodi kohta.
            
         
               (5)
            
            
               
                  Aspergillus niger'ist (CBS 109.713) saadud endo-1,4-β-ksülanaasi ja Aspergillus niger'ist (DSM 18404) saadud endo-1,4-β-glükanaasi valmistise hindamisel ilmnes, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud.
            
         
               (6)
            
            
               Määrust (EÜ) nr 271/2009 tuleks seepärast vastavalt muuta.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 271/2009 lisas asendatakse munakanade puhul veerus „Miinimumsisaldus”„560 TXU” sisaldusega „280 TXU” ja „250 TGU” sisaldusega „125 TGU”.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  Komisjoni määrus (EÜ) nr 271/2009, 2. aprill 2009, mis käsitleb endo-1,4-beeta-ksülanaasi ja endo-1,4-beeta-glükanaasi preparaadi lubamist võõrutatud põrsaste, broilerkanade, munakanade, nuumkalkunite ja nuumpartide söödalisandina (loaomanik BASF SE) (ELT L 91, 3.4.2009, lk 5).
   
      (3)  Komisjoni rakendusmäärus (EL) nr 1068/2011, 21. oktoober 2011, loa andmise kohta Aspergillus niger'ist (CBS 109.713) saadud endo-1,4-β-ksülanaasi ensüümivalmistise ja Aspergillus niger'ist (DSM 18404) saadud endo-1,4-β-glükanaasi kasutamiseks munakanade, aretuskalkunite, muude vähem tähtsate linnuliikide (välja arvatud nuumpartide) ja dekoratiivlindude söödalisandina (loa omanik BASF SE) (ELT L 277, 22.10.2011, lk 11).
   
      (4)  Komisjoni rakendusmäärus (EL) nr 1404/2013, 20. detsember 2013, milles käsitletakse Aspergillus niger'ist (CBS 109.713) saadud endo-1,4-β-ksülanaasi ja Aspergillus niger'ist (DSM 18404) saadud endo-1,4-β-glükanaasi valmistise kasutamise lubamist nuumsigade söödalisandina (loa omanik BASF SE) (ELT L 349, 21.12.2013, lk 88).
   
      (5)  EFSA Journal 2014; 12(6):3723.